**Білім беру саласы:** Коммуникация

**Ұйымдастырылған оқу қызметі:** Сауат ашу

**Тақырыбы:** Ы әрпі мен дыбысы

**Мақсаты:**

**Білімділік:**Ы дыбысы және ірпімен таныстыру. Сөз, сөйлем, буын туралы түсінігін кеңейту. Ы әрпінің баспа түрін жазуды үйрету. Ы дыбысы бар сөзге дыбыстық талдау жасай білуге, дыбыс пен әріпті ажырата білуге үйрету.

**Дамытылушылық:**Балалардың сөздік қорын молайту. Ойлау қабілетін, зейінін, қол моторикасын дамыту. Балалардың қолдарын жаттықтыру.

**Тәрбиелік:**Балаларды сыпайылыққа тәрбиелеу.

**Қолданылатын әдіс-тәсілдер:** көрнекілік, сөздік, ойын,

**Жаңа сөздер:**ыдыс, ырыс

**Қолданатын көрнекіліктер:** Суреттер, слайд, кеспе әріптер қалтасы, текшелер, әліппе-дәптер, үлестірмелі материалдар

|  |  |  |
| --- | --- | --- |
| **Әрекет кезеңі** | **Тәрбиешінің іс-әрекеті** | **Балалардың іс-әрекеті** |
| **Мотивациялық қозғаушы** | Балалармен шаттық шеңберін құру.  Алақанды ашайық,  Күннің нұрын алайық.  Жүрекке жылу салайық,  Жиналған жылы шуақты,  Бір-бірімізге шашайық. **4-слайд**  Дид ойын: «Сөз ойла, тез ойла»  Мақсаты: Төртбұрышты қораптың жан-жағына(А, Н, Л, Р, О, Т, У, Ш, С, Д ) әріптерді лақтыру арқылы естеріне түсіру, сол дыбыстардан басталатын сөздер айту **6-слайд**  -Қазақ тілінде неше әріп бар?  -Дыбыстар дегеніміз не?  -Әріптер дегеніміз не?  -Дыбыс нешеге бөлінеді? **7-слайд** | Шаттық шеңберге тұрып, тәрбиешімен бірге қайталайды.  Қызығушылық танытады  Өз ойларын ортаға салады |
| **Іздену ұйымдастырушы** | (Слайдтан ертегі көрсетіледі)  -Мынау қай ертегінің кейіпкерлері?  -Ия! «Бауырсақ» ертегісінің кейіпкерлері. Осы Бауырсақты түлкіге жегізбеу үшін жаңа дыбыспен танысып, тапсырмалар орындаймыз. **8-слайд**  Бауырсақ тапсырмасы: **“Сиқырлы үйлер”ойыны**  Мақсаты: Дауысты мен дауыссыз дыбыстарды ажыратып, көк және қызыл үйлерге орналастыру**. 10-слайд**  Кесе, шыны, пияла  Оларсыз шай құя ма?  Қасықсыз тамақ жемейміз,  Бәрінің атын не дейміз? (ыдыс) **11-слайд**  Ы дегенім ыдыс, іші толған ырыс .  Ы ы дауысты дыбыс.  Ыдыс – сөздің басында,  Сырмақ – сөздің ортасында,  Құты - сөздің соңында келеді**. 12-слайд**  Қасқырдың тапсырмасы: “Суретпен жұмыс»  Мақсаты: Суреттегі заттардың аттарын атап, сөздегі ы дыбысының орнын ажырату.  1-тапсырма.Педагог балалардың көңілін суретке аударады. **15- слайд**  Суреттегі жануарларды атайды.  Жануарлардың қоректенуі туралы қысқаша əңгіме жүргізу. **16-слайд**  Суреттегі жануарлардың жəне заттардыңқайсысынан ы дыбысы естіледі. Балалар ы дыбысы бар сөзді анықтайды.  2-тапсырма.Сұраққа сөйлем сызбасымен жауапбер. Шырын құлынға не берді?  Ы – дыбысы – дауысты дыбыс. Ы дыбысын  айтқанда тіліміз артқа жылжиды. **17-слайд**  Сергіту сәті(бейне таспа арқылы өткізеді)  **18-слайд**  Қоянның тапсырмасы: “Дәптермен жұмыс»  Мақсаты: Ы дыбысының баспа түрін жазу  **19-слайд**  Түлкінің тапсырмасы: “Буындап оқу»  Мақсаты: Сөздерді буындап оқу. **22-слайд**  Ой тастау:  Суыр-сурок-marmot  Тышқан – мышь – mouse  Қасқыр-волк-wolf  Қонжық – медвежонок – bear  Тотықұс – попугай –parrot **23-24-слайд** | Ертегі атын айтады  Дауысты, дауыссыз дыбыстарды сиқырлы үйлерге орналастырады.  Жұмбақ шешуін табады.  Мұқият тыңдайды  Өз ойларын айтады.  Естерінде сақтайды.    Бойларын сергітеді  Ы әрпін баспа түрде әліппе-дәптерге жазады.  Буындап оқиды.  Жаңа сөздерді жаттайды. |
| **Рефлексті**  **коррекциялаушы** | 1.Бүгін біз қандай дыбыспен таныстық?  2.Ыдыбысы қандай дыбыс?  3.Қай ертегінің кейіпкерлерінің тапсырмаларын орындадық?  Қай тапсырманы орындау қызықты болды?  **25-слайд** | Сқрақтарға жауап береді.Өз ойларын ортаға салады. |

**Күтілетін нәтиже:**

**Біледі:**Балалар «Ы» дыбысынан басталатын сөздерді біледі және өткен әріптерді таниды, ажыратады.

**Түсінігі :**Балалардың Ы дыбысы кездесетін сөздер жайлы түсінігі бар.

**Орындай алады:**суреттер арқылы сөйлем құрауды, Ы дыбысыңың дауысты дыбыс екенін, Ы дыбысы бар сөздерді буынға бөлуді орындай алады.ы әрпін баспа түрде жазады.